ועדת החוקה, חוק ומשפט, כנסת 15, פרוטוקול מספר 137, 2000-06-14 10:30

עו"ד מירב ישראלי: בזמנו, כאשר תוקנו תקנות עוולות מסחריות נקבעה תקנה 22 על-פיה בכל מקום שהענין לא הוסדר בתקנות עוולות מסחריות, על-פי חוק עוולות מסחריות, יחולו תקנות סדר הדין האזרחי.

עו"ד מירב ישראלי: בזמנו חשבו בעיקר על הליכי הגשת בקשה בבית-המשפט ודברים אלה.

עו"ד מירב ישראלי: לאחר שהתקנות תוקנו, בגלל שחלק מההליכים מתנהלים בבית-הדין לעבודה – יש סמכות מיוחדת בחוק עוולות מסחריות לנהל הליכים מסוימים לגבי עובד-מעביד בבית-הדין לעבודה – הסתבר שיש צורך בתיקון של התקנה הזאת כדי להבהיר שבכל ענין שלא חלות תקנות העוולות המסחריות בבית הדין לעבודה חלים סדרי הדין של בית-הדין לעבודה.

אמנון רובינשטיין: יש הערות?

בועז פרסלר: צריך להוסיף לתקנה המוחלפת את הענין של השינויים המחויבים לגבי תקנות בית הדין לעבודה כמו שזה חל על תקנות סדר הדין האזרחי.

בועז פרסלר: בשורה האחרונה בתקנה 22 צריך לתקן: יחולו בשינויים המחויבים תקנות בית הדין לעבודה.

אמנון רובינשטיין: זה מקובל עליכם?

עו"ד מירב ישראלי: זה מקובל עלינו.

אמנון רובינשטיין: יופיע פעמיים "בשינויים המחויבים"?

בועז פרסלר: פעם אחת לגבי סדר הדין האזרחי ופעם אחת לגבי בית הדין לעבודה.

אמנון רובינשטיין: אם כך, התקנות מאושרות.